als_Latn dik_Latn sag_Latn
Shumë probleme mund të pengojnë ringritjen e një skuadre pretendente në Kategorinë e Parë për sezonin 2012-2013
Dinamo e ka mbyllur në mënyrën më të keqe sezonin e fundit futbollistik 2011-2012. Edhe pse pritej rënia e bluve në Kategorinë e Parë, përjetimi është shumë i vështirë kur gjërat bëhen realitet. Tashmë lojtarët janë shpërndarë në familjet e tyre. Ndërkohë që heshtja ka pllakosur presidencë, staf teknikë dhe lojtarë.
Askush nuk flet për të ardhmen e Dinamos në kategorinë inferiore. Tashmë legjenda Dinamo, ajo skuadër, e cila ka fituar 18 tituj kampion dhe 13 Kupa të Shqipërisë, do të militojnë për herë të parë në historinë e saj 62 vjeçare, një kategori më poshtë. Por e ardhmja duket e zymtë.
Kushtet Siç dihet që në fillim të sezonit që sapo lamë pas, Dinamos i janë “rrëmbyer” ambientet sportive në ish-kompleksin e saj. Blutë kanë mbetur në rrugë gjatë të gjithë kampionatit duke mos pasur dhoma zhveshjeje. Por problemi qëndron edhe në ambientet e tjera si mensa, palestra, salla e konferencave për shtyp, e fizioterapisë dhe shumë salla të tjera që Dinamo tashmë nuk i përkasin prej një viti skuadrës kryeqytetase.
Ndaj dhe e ardhmja mbetet enigmatike edhe për këtë arsye, pasi nuk dihet ku do të akomodohet Dinamo për të përballuar Kategorinë e Parë. Mbase blutë do të mbeten sërish “jetim” të kushteve natyrore duke u zhveshur në mes të shiut.
Kontratat Sezoni është përfunduar dhe lojtarët që mbyllën kampionatin me Dinamon kanë nisur që tani kontaktet me skuadrat e tjera për të gjetur një strehës te re në sezonin e ardhshëm. Gati i gjithë grupi ka mbetur pa kontrata në fuqi me blutë, ndaj dhe s’kanë më detyrime. Mund të ketë ngelur ndonjë lojtarë i ardhur nga ekipet “zinxhirë”, të cilët kanë ende detyrime ndaj klubit “mëmë”, por grupi momentalisht duket i shpërberë.
Sezonin e fundit Dinamo është krijuar vetëm 3 ditë përpara premierës, ku lojtarët janë thirrur me urgjencë për të qenë pjesë e Dinamos. Duhet pritur për të parë çfarë ambiciesh do të ketë kjo skuadër në sezonin e ri 2012-2013. Sigurisht, paramendohet që skuadra të traditës si Dinamo, Partizani, Elbasani dhe të tjera që do të mbeten në këtë kategori, t’i japin tonin kësaj gare, por diçka e tillë kërkon kushte stërvitore dhe për më tepër financiare.
Problemet Siç dihet në sezonet e mëparshme blutë fal presidencës me në krye z. Besnik Sulaj, kanë pasur financat më të mira dhe lojtarë luksi, të cilët çdo ekip i kishte zili. Ndërkohë që problemet e shfaqur gjatë rrugës kanë lënë me pasoja financiare këtë klub. Lojtarë të huaj që më parë kanë qenë në shërbim të Dinamos, kanë rroga të prapambetura në shifra të majme dhe sigurisht, mos sot nesër, do të kërkojnë të drejtat e tyre në instancat më të larta të UEFA-s dhe FIFA-s.
Ndaj dhe bluve mund t’i lindin pengesa të tilla në të ardhmen. Një rast konkret për këto probleme ishte çështja “Bodrusiç”, ish-futbollisti kroat i Dinamos fitojë gjyqin me blutë dhe si pasojë blutë morën një sanksion nga FIFA me minus 3 pikë në tabelën e klasifikimit.
Futbollistët që s’mund ikin
1. Fabio Gjonikaj
2. Ted Laço
3. Alfred Guzja
4. Antoni Marku
5. Asion Daja
6. Eni Imami
7. Bruno Dita
(Burimi SportiShqiptar)
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn kor_Hang als_Latn cjk_Latn vec_Latn scn_Latn fur_Latn als_Latn eng_Latn